Diari Oficial de la Generalitat Valenciana


Sumari del DOGV 4568, del 19-08-2003 (2003/9040)

RESOLUCIÓ de 7 de juliol de 2003, del conseller de Sanitat, per la qual accepta la renúncia d'una beca per a la formació i col·laboració en els projectes d'investigació de l'Escola Valenciana d'Estudis per a la Salut i n'adjudica una altra de característiques idèntiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9040


Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 de juliol de 2003, del conseller de Sanitat, per la qual accepta la renúncia d'una beca per a la formació i col·laboració en els projectes d'investigació de l'Escola Valenciana d'Estudis per a la Salut i n'adjudica una altra de característiques idèntiques. [2003/9040]
  
Segons que establix la base setena de l'annex II de l'Orde de 13 de desembre de 2002, de la Conselleria de Sanitat, per la qual convoca beques per a projectes d'investigació en programes de salut i beques per a la formació i col·laboració en els projectes d'investigació de l'EVES per a l'any 2003.
  
Vist l'escrit presentat per José Joaquín Maestre Sanchis, en què comunica la renúncia de la beca per a la formació i col·laboració en els projectes d'investigació de l'Escola Valenciana d'Estudis per a la Salut, concedida per la Resolució de 29 de maig de 2003 (DOGV núm. 4.525, de 19 de juny de 2003), resolc:
  
Primer
  
Acceptar la renúncia a la beca de formació i col·laboració en els projectes d'investigació de l'Escola Valenciana d'Estudis per a la Salut de José Joaquín Maestre Sanchis, amb data 4 de juliol de 2003.
  
I adjudicar esta beca a María Carmen González Galarzo, candidata següent de la borsa de reserva, segons la proposta de la comissió avaluadora de data 21 de maig de 2003.
  
Segon
  
La beca de formació està dotada amb 901,52 euros bruts mensuals, que estarà subjecta a les retencions que legalment siguen procedents. La Generalitat Valenciana contractarà una assegurança d'accidents i malaltia per a la becària, pel temps de duració de la beca, si no té cobertes estes contingències.
  
El període de duració de la beca abastarà des de l'endemà de la notificació fins al 31 de desembre de 2003. No obstant això, pot ser prorrogada a l'exercici 2004, mitjançant una resolució que explicite els motius, d'acord amb la base segona de l'annex II de la convocatòria, Orde de 13 de desembre de 2002. En qualsevol cas la beca no ha de tindre una duració de més de 18 mesos.
  
L'import d'esta beca es pagarà mensualment, després de la certificació del director de l'EVES.
  
Tercer
  
La beneficiària de la beca està obligada a complir el que establixen les bases de l'annex de l'orde de la convocatòria.
  
Quart
  
Contra esta resolució, que exhaurix la via administrativa, s'hi pot interposar un recurs contenciós administratiu, segons els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de des mesos comptadors des de l'endemà de la publicació d'esta resolució.
  
No obstant això, s'hi podrà interposar potestativament un recurs de reposició davant el conseller de Sanitat en el termini d'un mes comptador des de l'endemà de la publicació, segons que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, o qualsevol altre recurs que s'estime procedent.